MF «Melderskin» (1963)

MF «Melderskin» og senere MF «Fergekroen» var en bilferge bygget i 1963. Fergen gikk i rutefart for Hardanger Sunnhordlandske Dampskipsselskap (HSD) fra 1963 til 1995. Den ble senere bygget om til restaurantskip. I oktober 2014 sank fergen mens den lå til kai utenfor Drammen.

Levering
MF «Melderskin» ble sjøsatt den 8. mai 1963 ved Ankerløkken verft i Florø. 19. juni kom bilfergen til Bergen for overlevering til rederiet.

«Melderskin» hadde plass til 22 personbiler. På overbyggingsdekket, bak broen, var det en utsiktssalong med sitteplass til 38 passasjerer, og et stort soldekk. Under bildekket var også en salong, med sitteplass til 56 passasjerer. Salongen nede hadde kjøkken og serveringskiosk med kjøle og smørbrøddisk. Alle offisers og mannskapslugarene var forut, under bildekket, totalt 7 enmannslugarer, én tomannslugar og dusj. På bildekket var det billettkontor, postkontor og tre toaletter.

Ved prøveturen hadde bilfergen en toppfart på 10,7 knop.

Fergeruter
Melderskin har gått i mange fergesamband i HSD sitt rutedistrikt. Blant annet:

 1963–1965 Kinsarvik–Kvanndal (sommerrute)
 1966 Ulvik–Brimnes (sommerrute)
 1967–1970 Gjermundshamn–Varaldsøy–Løvfallstrand

Senere i Fjelberg–Utbjoa–Leirvik, Flatåker–Huglo–Jektevik, Alvøen–Bjorøy og Jondal–Tørvikbygd.

Teknisk informasjon
Byggeår: 1963
Kallesignal: N/A
Bygget av: Ankerløkken Verft, Florø (# 46)
Brutto RT: 232
Netto RT: 87
Fart: N/A knop
Personbilkapasitet: 22
Passasjerkapasitet: N/A	
Motor: 4 cyl. 2T EV DM (Wichmann Motorfabrikk, Rubbestadneset), 400 brutto HK

Historie
1963: Juni: Levert som «Melderskin» for HSD, Bergen
1995: Mars: Solgt til Fergekroen AS (Skarpsno Driftsselskap AS, Oslo), Bergen. Omdøpt «Fergekroken»
1996: Februar: Solgt til Skarpsno Driftsselskap AS, Oslo/Bergen
1996: Juli: Solgt til Fergekroen Restaurantdrift AS, Oslo/Bergen. Ombygd til restaurantskip: 346 BT, 124 NT
1996: Desember: Solgt til Skarpsno Driftsselskap, Oslo/Bergen
1997: September: Solgt til Schrøder Restaurant AS, Oslo/Bergen
2000: August: Solgt til Lysthuset AS, Moss/Bergen
2003: Juni: Solgt til Kanalen Restaurantdrift AS, Moss/Bergen
2008:   28. oktober: Tok inn vann og sank i Kanalen i Moss
2009:   26. februar: Hevet og slept til Landmannen Mølle syd i Mossesundet.
2010:   20. september: Slept til Horten
2012: I opplag i Drammen
2014: Oktober: Under opphugging (sunket ved kai, og ligger på 23 m dyp)

Kilder









 Eksterne lenker 


  Video av MF «Melderskin» i rute Alvøen-Bjorøy.

Kategori:Norske ferger
Kategori:HSD-skip
Kategori:Skip fra 1963
Kategori:Skip bygget i Norge
Kategori:Skip sluttseilt 2014
Kategori:Artikler i sjøfart-prosjektet